Pildid on illustreerivad!
STIGA BIOPURUSTAJA BIOMASTER 2200
Laos
Laos
Stiga biopurustaja BIOMASTER 2200 tehnilised andmed:
|Võimsus (W)||2200|
|Purustamine||Lõiketerad, 2 tk|
|Pööratavad terad||Jah|
|Max. lõikediameeter (mm)||40|
|Kogumiskott||Jah|
|Kaal (kg)||11.3|
|Tagasikäik||Ei|
|Kaal pakendiga||14 kg|
|Mõõtmed pakendiga||65 × 37 × 47.5 cm|
STIGA BIOPURUSTAJA BIOMASTER 2200 – aitab peenestada lillevarsi, oksi, juuri, aga ka puu- ja köögiviljade koorimisjääke
Aia hooldamisel tekib paratamatult taimevarsi, juuri ja oksi. Mida nendega teha või kuhu need panna? Tiheasustusega linnapiirkondades on see paras peavalu, sest prügikonteineris võtavad varred ja oksad palju ruumi ning lehti ja oksi asulatingimustes põletada üldjuhul ei tohi. Tülikatest aiajäätmetest aitab lihtsamalt ja keskkonnasäästlikumalt vabaneda biopurustaja. Purustatud materjali saab koduaias komposteerida või ruumi säästvalt utiliseerida.
Elektriline STIGA biopurustaja BIOMASTER 2200 sobib väiksemate või keskmise suuruste aedadega majapidamistesse. Aiajäätmete purustamist teostab pöörlev plaat, kuhu sarnaselt köögikombainile on kinnitatud lõikenoad, mis purustavad kuni 4 cm läbimõõduga varre- ja oksamaterjali. Selle mudeli puhul tasub tähele panna, et lõikeseade ei purusta tugevaid kuivanud oksi. Seade sobib rohkem värskete peenemate põõsaokste, noorte puukasvude, mitmesuguste taimevarte, -lehtede ja -juurte purustamiseks, samuti ka puu- ja juurviljade koorimisjääke. Biopurustaja kompaktne suurus ja kaks tagaratast muudavad masina kasutamise ja transportimise lihtsaks. Kaasas on 50-liitrine kott purustamisjäätmete kogumiseks.
Biopurustaja kasutamine on muudetud ülimalt kasutajasõbralikuks: torka juhe seina, käivita nupust mootor ning lükka oks selleks ette nähtud avausest sisse. Seade sikutab purustatava materjali vaevata läbi. BioMaster 2200 ei ole tagurpidikäiku. Turvakaalutlustel piiritleb seadme sisestusava mõõt maksimaalse oksa diameetri. Nii välditakse liiga jämeda materjali purustamise soovist tingitud seadme ülekoormamist. Samuti tagatakse kasutaja ohutus: 4 cm läbimõõduga avausest pole ka parima tahtmise korral võimalik oma näppe lõiketeradeni küünitada. Kuna purustatavad oksad kipuvad harulised olema, siis oleks mõttekas käeulatuses hoida oksakääre, et takistavad harud eelnevalt eemaldada.
Enne tööga alustamist veenduge, et seade on kindlalt paigaldatud tasasele maapinnale ning töökoha ümbrus oleks segavatest esemetest puhas. Töötamisel kasutage kindlasti töökindaid ja kaitseprille. Elektrimootoriga seadmete korral kasutage vaid välitingimustesse sobivat piisava ristlõikega kummikattega toitekaablit, mis on ühendatud rikkevoolukaitse lülitiga varustatud pistikupesasse. Ummistuste eemaldamiseks tuleb mootor seisata ning eemalda ka toitekaabel kontaktist.
Loodus Invest on pikaajaliste kogemustega aia- ja metsatehnika ning kodu- ja vabaajatoodete maaletooja ja edasimüüja. Meie kodulehelt leiab tuntud kaubamärkide nagu Fiskars, Stiga, Iittala, Hackman, Arabia, Stiga Sport, Gerber, Rukka, Alpina, Carlton, Grimsholm Green, Bernina, Bernette parimaid tooteid väga hea hinnaga.
Tutvuge Loodus Investi sooduspakkumistega SIIN